معركة الابلستين

[thumb|left|180px|محاربين مغول من كتاب جامع التواريخل[رشيد الدين الهمذانى]]
**معركة الأبلستين** معركه مهمه و حاسمه بين الظاهر بيبرس سلطان مصر و المغول المتحالفين مع جيش الاتراك السلاجقة . حصلت المعركه سنة 1277 جنب الأبلستين فى اسيا الصغرى، و انتهت بانتصار ساحق لبيبرس و دخوله قيساريه عاصمة سلطنة الروم و دخوله قصرها و قعاده على عرشها.

بالاضافه لهزيمة المغول مره تانيه على ايد بيبرس بعد معركة عين جالوت. انهارت بالكامل دولة سلاجقة الروم اللى كات اصل فى ايد المغول من ايام هولاكو. و أدى ده لقيام دويلات تركية صغيره فى نواحى اسيا الصغرى زى دولة بنى قرمان، و دولة زى القدريه، و دولة بنى عثمان و غيرها.

و بيحكى مؤرخ المغول رشيد الدين الهمذانى ان المغول حطوا عوائق فى الطريق عشان يعيقوا حركة الجيش المصرى و هو راجع بقوله: "و** قد وضعت العوائق فى طريق الفرسان المصريين فترجل كثير منهم**".

لما آباقاخان سمع باللى حصل اتصدم صدمه كبيره و جن جنونه، فطلع بنفسه من تبريز على راس جيش و راح على بلاد الروم و نزل دبح و تقتيل فى الناس بحجة مساعدتهم لبيبرس و انضمامهم ليه و نهبت عساكره المدن و قبضوا على "معين الدين سليمان البرواناه" و قتلوه، و بعت آباقاخان جواب لبيبرس يهدده فيه و قاله: "فاذا كنتم تريدون لقاءنا و قتالنا فادخلوا الميدان و ثبتوا الأقدام. تعال لكى ترى سنانى، وتنظر الى التواء عنانى. فان كنت جبلا فستنهار من اساسك، و ان كنت حجرا فلن تستقر فى مكانك. فأين شاهدت المقاتلين، يامن لم يسمع عواء الثعالب. و ان لم تأت فان جيوشنا مستعده لقتالك فى طليعة الشتاء، و اذا امتدت نار غضبنا الى بلاد الشام، فانها بلا ريب هاتأتى على كل مالكم هناك من اخضر و يابس، علشان الرب الأزلى قد وهب جنكيزخان و ذريته بلاد العالم، و أدخل السراة المتمردين فى ربقة طاعتنا. و يخالف اهل الاقبال. تكون مخالفته دليلا على الادبار".

بعد انتصار بيبرس بقت دولة سلاجقة الروم من أملاكه و كان ناوى يرجع ليها عشان يطرد منها المغول لكن اتوفى فى أواخر سنة 1277.

## فهرست وملحوظات

## المراجع
* ابن اياس: بدائع الزهور فى وقائع الدهور، تحقيق محمد مصطفى، الهيئة المصرية العامة للكتاب، القاهرة
* ابن تغرى: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة2005، ISBN 977-18-0373-5
* ابن كثير، البداية والنهاية، (15 جزء)، دار صادر، بيروت 2005، ISBN 9953-13-143-0
* ابو بكر بن عبد الله بن أيبك الدوادارى: كنز الدرر وجامع الغرر، ( 9 اجزاء) مصادر تأريخ مصر الاسلامية، المعهد الألمانى للآثار الاسلامية، القاهرة 1971.
* بدر الدين العينى: عقائد الجمان فى تاريخ اهل الزمان، تحقيق د. محمد محمد امين، مركز تحقيق التراث،الهيئة المصرية للكتاب، القاهرة 1987.
* بسام العسلى: الظاهر بيبرس و نهاية الحروب الصليبية القديمة، دار النفائس، بيروت 1981.
* بيبرس الدوادار: زبدة الفكرة فى تاريخ الهجرة، جمعية المستشرقين الألمانية، الشركة المتحدة للتوزيع، بيروت 1998.
* المقريزى: السلوك لمعرفة دول الملوك ( 8 اجزاء)، دار الكتب، القاهرة 1996.
* جمال الدين الشيال (استاذ التاريخ الاسلامى): تاريخ مصر الاسلامية، دار المعارف، القاهرة 1961.
* رشيد الدين فضل الله الهمذانى: جامع التواريخ، تاريخ غازان خان، الدار الثقافية للنشر، القاهرة 2000
* رشيد الدين فضل الله الهمذانى: جامع التواريخ، الايلخانيون، تاريخ هولاكو، دار احياء الكتب العربية
* رشيد الدين فضل الله الهمذانى: جامع التواريخ، الايلخانيون، تاريخ ابناء هولاكو من آباقاخان الى كيخاتوخان، دار احياء الكتب العربية
* قاسم عبده قاسم (دكتور): عصر سلاطين المماليك - التاريخ السياسى و الاجتماعى, عين للدراسات الانسانية و الاجتماعية, القاهرة 2007.
* محيى الدين بن عبد الظاهر: الروض الزاهر فى سيرة الملك الظاهر، تحقيق و نشر عبد العزيز الخويطر 1976.
* عز الدين بن شداد: تاريخ الملك الظاهر، دار نشر فرانز شتاينر، فيسبادن 1983

تصنيف:حروب
تصنيف:مماليك
تصنيف:سلاجقه
أبلستين
أبلستين
أبلستين